Morgenstund har guld i mund (B.S. Ingemann)
Morgenstund har guld i mund:
morgensol Guds rigdoms væld oplukker;
glad i gyldne morgenstund
fattigst Fugl i Straalehavet dukker.

Morgenglød gør kinden rød;
morgenluft Guds sundhedsbrønd omsuser:
livets væld i morgenglød
strømmer ud igennem himmelsluser.

Op i friske morgenstund!
Fryd dig, sjæl, som fuglen i det høje!
Fattigst sjæl er rig og sund
med Guds rige herlighed for øje.

Salmer
Morgensange
B.S. Ingemann forfatter
 Christoph Ernst Friedrich Weyse komponist